තීන්දුව ප්‍රකාශයට පත් කරමින් සභාපති විනිසුරුවරයා විවෘත අධිකරණයේ කියා සිටියේ පෙත්සම්කරුවන්ට එල්ල කර තිබෙන චෝදනා අපරාධ නඩු විධාන සංග්‍රහයේ 32 සහ 118 - 1 වගන්ති ප්‍රකාරව වරෙන්තු නොමැතිව අත්අඩංගුවට ගැනීමට පොලීසියට බලය පැවරී තිබෙන වරදවල් බවයි.එසේ තිබියදී ඔවුන් අත්අඩංගුවට ගැනීම සඳහා මහේස්ත්‍රාත්වරයා විසින් වරෙන්තු නිකුත් කළේ ඇයි ද යන ප්‍රශ්නය අධිකරණය හමුවේ මතු වී තිබෙන බවත් ඒ පිළිබදව සම්පූර්ණ විභාගයක් කිරීමට සිදුවන බවත් සභාපති විනිසුරුවරයා එහිදී වැඩිදුරටත් සදහන් කළා.